Video Nicki Minaj a fost arestată pe Aeroportul Schiphol din Amsterdam, chiar înaintea unui concert
Data actualizării: Data publicării:
Rapperul Nicki Minaj a declarat că a fost reținută sâmbătă pe aeroportul Schiphol din Amsterdam pentru posesie de droguri ușoare, transmite Reuters.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Nicki Minaj, în vârstă de 41 de ani, a fost reținută cu câteva ore înainte de un concert pe care urma să-l susțină în Manchester, în Anglia.
Cântăreața a postat pe platforma X o înregistrare video în care pare să i se spună de către un angajat de la aeroport că poliția vrea să îi „percheziționeze toate bagajele”.
„Acum au spus că au găsit iarbă și că un alt grup de persoane trebuie să vină aici pentru a cântări țigările”, a spus ea într-o postare ulterioară. Ea scrie „ei au încercat să mă oprească să merg la toate concertele”.
Poliția militară olandeză a confirmat sâmbătă că o americancă în vârstă de 41 de ani a fost reținută pentru posesie de droguri ușoare, adăugând că este interzisă scoaterea unor astfel de substanțe din Olanda.
Poliția nu a confirmat numele suspectei, dar a precizat că aceasta se află în continuare în arest în așteptarea unei anchete.
Fostul jurat al emisiunii „American Idol” a susținut joi un concert în Ziggo Dome din Amsterdam și urmează să revină acolo pentru un alt spectacol pe 2 iunie.